钦定古今图书集成/明伦汇编/皇极典/第208卷 > 北魏
## 钦定古今图书集成/明伦汇编/皇极典/第208卷 > 北魏

### 道武帝即代王位建元为登国元年〈共十年〉

按：《魏书道武帝本纪》：“登国元年春正月戊申，帝即代
王位，郊天建元，大会于牛川。”

登国十一年秋七月，《道武帝》始建天子旌旄，改元为
“皇始元年。”〈共二年〉

按：《魏书道武帝本纪》：“皇始元年秋七月，左司马许谦
上书劝进尊号，帝始建天子旌旗，出入警跸，于是改
元。”

### 皇始三年改为天兴元年〈共六年〉

按《魏书道武帝本纪》：天兴元年“十二月己丑，帝临天
文殿，太尉、司徒进玺绶，百官咸称万岁，大赦，改年。”

### 天兴七年改为天赐元年〈共六年〉

按：《魏书道武帝本纪》：“天赐元年冬十月辛巳，大赦，改
元。”

### 天赐六年冬十月明元帝即皇帝位改为永兴元年〈共五年〉

按：《魏书明元帝本纪》：“天赐六年冬十月壬申，即皇帝
位，大赦，改年为永兴元年。”

### 明元帝永兴六年改为神瑞元年〈共二年〉

按：《魏书明元帝本纪》：“神瑞元年春正月辛酉，以祯瑞
频集，大赦改元。”

### 神瑞三年改为泰常元年〈共八年〉

按：《魏书明元帝本纪》：“泰常元年夏四月壬子，大赦，改
元。”

### 泰常八年十月太武帝即位改明年为始光元年〈共四年〉

按：《魏书太武帝本纪》，泰常八年“十月壬申，即皇帝位，
大赦天下。”始光元年。〈改元月日不载〉

### 太武帝始光五年改为神麚元年〈共四年〉

按：《魏书太武帝本纪》，“神麚元年二月改元。”

### 神麚五年改为延和元年〈共三年〉

按：《魏书太武帝本纪》：延和元年“春正月丙午，谒于太
庙，大赦，改元。”

### 延和四年改为太延元年〈共五年〉

按：《魏书太武帝本纪》：“太延元年春正月甲申，大赦，改
年。”

### 太延六年改为太平真君元年〈共十一年〉

按：《魏书太武帝本纪》：太平真君元年“六月丁丑，皇孙
濬生，大赦，改年。”

### 太平真君十二年改为正平元年〈共二年〉

按：《魏书太武帝本纪》，“正平元年六月壬戌，改年。”

### 正平二年冬十月文成帝即位改为兴安元年〈共二年〉按魏书文成帝本纪正平二年十月戊申即皇帝位于永安前殿大赦改年兴安

### 文成帝兴安三年改为兴光元年〈一年〉

按：《魏书文成帝本纪》：兴光元年：“秋七月庚子，皇子弘
生。辛丑，大赦，改年。”

### 兴光二年改为太安元年〈共五年〉

按：《魏书文成帝本纪》：太安元年“六月壬戌，诏名皇子
曰弘，曲赦京城，改年。”

### 太安六年改为和平元年〈共六年〉

按：《魏书文成帝本纪》：“和平元年春正月甲子朔，大赦，
改元。”

### 和平六年五月献文帝即位改明年为天安元年〈一年〉按魏书献文帝本纪和平六年夏五月即皇帝位天安元年春正月己丑朔大赦改年

### 献文帝天安二年改为皇兴元年〈共五年〉

按：《魏书献文帝本纪》：皇兴元年：“秋八月戊申，皇子宏
生，大赦，改年。”

### 皇兴五年八月孝文帝即位改为延兴元年〈共五年〉按魏书孝文帝本纪皇兴五年秋八月丙午即皇帝位于太华前殿大赦改元延兴

### 孝文帝延兴六年改为承明元年〈一年〉

按：《魏书孝文帝本纪》：“承明元年夏六月壬申，大赦，改
年。”

### 承明二年改为太和元年〈共二十三年〉

按《魏书孝文帝本纪》：太和元年春正月乙酉朔，诏曰：
“朕夙承宝业，惧不堪荷，而天贶具臻，地瑞并应，风和
气晼，天人交协，岂朕冲昧所能致哉！实赖神祗七庙
降福之助。今三正告初，祗感交切，宜因阳始，协典革
元。其改今号为太和元年。”

### 太和二十三年夏四月宣武帝即位改明年为景明元年〈共四年〉

按：《魏书宣武帝本纪》：“太和二十三年夏四月丁巳，即
皇帝位。景明元年春正月壬寅，车驾谒长陵。乙巳，大
赦，改年

### 宣武帝景明五年改为正始元年〈共四年〉

按：《魏书宣武帝本纪》：正始元年“春正月丙寅，大赦，改
元。”

### 正始五年改为永平元年〈共四年〉

按：《魏书宣武帝本纪》：永平元年“秋八月丁卯，大赦，改
年。”

### 永平五年改为延昌元年〈共四年〉

按：《魏书宣武帝本纪》：“延昌元年：夏四月乙酉，大赦，改
年。”

### 延昌四年春正月孝明帝即位改明年为熙平元年〈共二年〉

按：《魏书孝明帝本纪》：“延昌四年春正月丁巳，即皇帝
位。”“熙平元年春正月戊辰朔，大赦，改年。”

### 孝明帝熙平三年改为神龟元年〈共二年〉

按：《魏书孝明帝本纪》：神龟元年“二月己酉，诏以神龟
表瑞，大赦，改年。”

### 神龟三年改为正光元年〈共五年〉

按：《魏书孝明帝本纪》：正光元年：“秋七月辛卯，帝加元
服，大赦，改年。”

### 正光六年改为孝昌元年〈共三年〉

按：《魏书孝明帝本纪》：“孝昌元年夏六月癸未，大赦，改
年。”

### 孝昌四年改为武泰元年〈一年〉

按：《魏书孝明帝本纪》：“武泰元年春正月丙寅，大赦，改
年。”

### 武泰元年夏四月孝庄帝即位改元建义九月又改为永安元年〈共三年〉

按《魏书孝庄帝本纪》，武泰元年夏四月戊戌，即帝位。
车驾入宫，御太极殿，诏曰：“太祖诞命应期，龙飞燕代，
累世重光，载隆帝绪，冀欲阐兹洪业，永在无穷。岂图
多难，遘兹百六，致使妖悖四起，内外竞侵，朝无恤政
之臣，野多怨酷之士，实由女主专朝，致兹颠覆。孝明
皇帝大情冲顺，深存隐忍，奄弃万国，众用疑焉。太原
王荣，世抱忠孝，功格古今，赴义晋阳，大会河洛，乃推
翼朕躬，应兹大命，德谢少康，道愧前绪。猥以眇身，君
临万国，如涉渊海，罔知所济。可大赦天下，改武泰为
建义元年。”九月壬申，柱国大将军尔朱荣率骑七千
讨葛荣于滏口，破擒之，馀众悉降。冀、定、沧、瀛、殷五州
平。乙亥，以平葛荣，大赦天下，改为永“安元年。”

### 孝庄帝永安三年尔朱世隆等奉长广王为主改为建明元年

按《魏书孝庄帝本纪》：永安三年“冬十月，尔朱世隆、尔
朱兆共推太原太守、行并州刺史长广王晔为主，大
赦所部，号年建明。”

### 长广王建明二年二月前废帝即位改为普泰元年〈一年〉

按《魏书前废帝本纪》：庄帝崩，尔朱世隆等以长广王
疏远，非人望所推，以王有过人之量，将谋废立。春，二
月，己巳，长广王进至邙南，世隆等奉王东郭之外，行
禅让之礼。王入自云龙门，昇太极前殿，群臣拜贺，礼
毕，登阊阖门，诏曰：“朕以寡薄，抚临万邦，思与亿兆同
兹庆泰，可大赦天下。”以魏为大魏。改建明二年为普
“泰元年。”

### 前废帝普泰元年十月后废帝即位改为中兴元年〈共二年〉

按：《魏书后废帝本纪》，“后废帝即位于信都，大赦，称中
兴元年。”

按《北史魏废帝本纪》，“普泰元年十月，勃海王高欢奉
帝以主，号令中兴元年冬十月壬寅，皇帝即位于信
都，大赦，改普泰元年为中兴。”

### 后废帝中兴二年夏四月出帝即位改元太昌十二月改元永兴寻改为永熙元年〈共三年〉

按《魏书出帝本纪》：“中兴二年夏四月戊子，即帝位。诏
曰：‘否泰相沿，废兴互有，元天无所隐，精灵弗能谕。大
魏统乾德，渐区㝢，牢笼九服，磅礡三光。而上天降祸，
运踵多难，礼乐崩沦，宪章漂没，赫赫宗周，翦为戎寇，
肃肃清庙，将成茂草。大丞相渤海王忠存本朝，精贯
白日，爰举义旗，志雪国耻。故广阿之军，貔虎夺气；邺
下之师，金汤失险。桴鼓暂交，一朝荡灭，元凶授首，大
憝斯擒。扬旗济河，扫清伊洛，士民安堵，不失旧章，社
稷危而复安，洪基毁而还构。朕以托体宸极，猥当乐
推，祗握宝图，承兹大业，得以眇身，托于王公之上。若
涉渊水，罔识攸津，思与兆民，同兹嘉庆。可大赦天下，
改中兴二年为太昌元年’。”十二月丁亥大赦天下改
太昌为永兴以太宗号寻改为永熙元年。

### 出帝永熙三年冬十月孝静帝即位改为天平元年〈共四年〉

按：《魏书孝静帝本纪》，永熙三年“冬十月丙寅，即位于
城东，大赦天下。”改永熙三年为天平元年。

### 孝静帝天平五年改为元象元年〈一年〉

按：《魏书孝静帝本纪》：元象元年：“春正月，有巨象自至砀郡陂中，南兖州获送于邺。丁卯，大赦，改元。”

### 元象二年改为兴和元年〈共四年〉

按：《魏书孝静帝本纪》：兴和元年：“冬十有一月癸亥，以
新宫成，大赦天下，改元。”

### 兴和五年改为武定元年〈共八年〉

按《魏书孝静帝本纪》：武定元年“春正月壬戌朔，大赦
天下，改元。”

### 文帝即位于城西号西魏改元为大统元年〈共十七年〉按北史魏文帝本纪大统元年春正月戊申皇帝即位于城西大赦改元

大统十七年三月，废帝即位，改明年为“元年。”〈共三年〉
按：《北史魏废帝本纪》，“大统十七年三月，即皇帝位元
年。”〈不建号〉

### 废帝三年正月恭帝即位改明年为元年〈共四年〉

按：《北史魏恭帝本纪》，“废帝三年正月，即皇帝位，改元。”
〈不建号〉